นักท่องเที่ยวแห่ชมพระอาทิตย์ลับขอบฟ้า รับลมหนาวที่ปลายสะพานแหลมศอก
ปลายฝนต้นหนาว ชาวตราดและนักท่องเที่ยวที่เดินทางมาจากต่างจังหวัด ไปเที่ยวเกาะกูด แต่มาพักค้างคืนรอเรือ ต่างเดินทางมาชมพระอาทิตย์ลับขอบฟ้า หลังเกาะช้าง ที่ปลายสะพานแหลมศอก ตำบลอ่าวใหญ่ อำเภอเมือง จังหวัดตราด ซึ่งเป็นหนาวแรกที่มีชาวตราดและนักท่องเที่ยวเดินทางมาชมพระอาทิตย์ลับขอบฟ้าและรับลมหนาวกันเป็นจำนวนมากที่สุดจากที่ผ่านๆ มา ทำให้รถยนต์จอดเป็นทางยาวจากปลายสะพานถึงต้นสะพานเลยทีเดียวกว่า 1 กิโลเมตร บริเวณปลายสะพาน นักท่องเที่ยวพาครอบครัวมานั่งปูเสื่อนำอาหารมาทานชมพระอาทิตย์ลับของฟ้าและรับลมหนาวเช่นเดียวกัน ทำให้บรรยากาศบริเวณสะพานบ้านแหลมศอกคึกคักตั้งแต่ช่วงเย็นเลยทีเดียว ยามค่ำคืนยังมีชาวบ้านนำไฟเขียวมาล่อเพื่อตกปลาหมึกอีกด้วย เป็นครั้งแรกในรอบหลายปีที่มีนักท่องเที่ยวเดินทางมาเที่ยวที่สะพานบ้านแหลมศอกมากขนาดนี้